Hisili Music

Hisili Music ni bendi ya muziki wa asili kutoka Tanzania inayojulikana kwa kuchanganya miondoko ya hip hop na muziki wa asili. Bendi hii ilianzishwa mwaka 2023 mkoani Mbeya, katika nyanda za juu kusini mwa Tanzania.

 Asili ya jina 
Jina Hisili linatokana na muunganiko wa maneno mawili: Hip Hop na Asili, yakimaanisha mtindo wa muziki unaochanganya midundo ya kisasa na ala za kitamaduni za Kiafrika.

 Mtindo wa Muziki na Ala 
Bendi hiyo inatumia ala za muziki za asili ambazo hutengenezwa kienyeji, zikiwemo:
 Gitaa la nyuzi tatu
 Ngoma za jadi
 Babatoni (aina ya besi ya kitamaduni)
 Midundo ya banjo

 Wasanii wa bendi ya Hisili Music 
Bendi hiyo inaundwa na wasanii wafuatao:
 Pius Polland – Mwandishi na mwimbaji
 Yusuph Shitindi – Mwimbaji na mpiga ngoma
 Mkapa Shiga – Mpiga gitaa la risasi na mwimbaji
 Yohana Mwalyego – Mpiga besi / babatoni

 Muziki na umaarufu 
Mwaka 2025, Hisili Music walitoa EP yenye nyimbo tano iliyopewa jina Hisili Ngoma Yetu. EP hii inajumuisha nyimbo maarufu kama:
 Twende Pamoja (wakishirikiana na Wamwiduka Band)
 Salome
 Jana Na Leo

Hata hivyo, Hisili Music wamewahi kutoa nyimbo nyingine ambazo zilifanya vizuri kama Nasema na Wewe'' na Kipepeo, ambazo pia zimepokewa vyema na mashabiki.

EP hii inapatikana kwenye majukwaa mbalimbali ya muziki ikiwemo Apple Music, YouTube, Boomplay na Audiomack.

Mwaka 2025, waliendelea kukuza muziki wao na kuimarisha uwepo wao kwenye majukwaa ya kidijiti.

Bendi hii imejizolea mashabiki wengi kupitia mitandao ya kijamii, ikiwa na zaidi ya 100,000 wafuasi kwenye TikTok na zaidi ya 1,000,000 watazamaji kwenye YouTube.

 Mchango kwa Jamii 
Hisili Music inavutia sana mtaani kutokana na nyimbo zao zinazogusa hisia, kuelimisha jamii, na kuonyesha maelewano ya karibu pamoja na umaridadi wao katika muziki.

Jamii:bendi za muziki wa Tanzania